Tòni Rolon/Pieuva
Artorn

Pieuva 

A pieuv, tan'me 'n col di che Cin, l'avzin, 
martlava ben la ranza 'n co dël simp 
a sosta dla bajëtta, dgiori 'l bion 
dël midem bòsch dij sò ciabò pu vecc.

As sent pu nen ël son amis dël fer 
ch'a lë prontava 'l fer për ël masengh: 
'n su stemi a-i e pu nent e lë fnareu 
a serv pu nen la stala sensa breugg.

Arpòso j'òss dël Cin a Stant'Andrea: 
ij mati a van an fàbrica con j'òmo 
e 'n cambi 'd bon-a tera a l'han n'alògg 
ant un palass dla lèja con termo e bagn.

La ca dij grand a marsa sota 'l tecc 
laurà da tancc orissi, e pieuve, e fiòca: 
lë strarivent a fa la rela ai mur 
e a svanta vegia ciapa 'n pòch rusià 
dë dnans al përtus nèir del gatareu.

(Avril 1986)
Tòni Rolon
Poesìa
Verslèis
Leteratura piemontèisa